Petengné tiang tusing ngidayang pules, kurenan tiang uling semengan tusing pesu munyi, I Kadék pianak tiang tusing matakon unduké ento mirib ia sibuk ngurusang persiapan acara wisudané, ibi sanja ba tingalin tiang belianga dasi ajak embokné. "Dek, aba malu né pipisé, nyanan lamun Bu Darma mai terima sisané, melahang ngaba pipis," kéto pabesen tiangé sambilang tiang ngejang pipis duur tipiné, nuju tiang lakar majalan magaé.